##### 

Panonia Winery, s.r.o.

Dukelská 21/21 920 01 Hlohovec



****

VÝZVA NA PREDKLADANIE PONÚK

##### Zákazka z výnimky

Predmet zákazky:

**Nákup prihnojovača**

Verejné obstarávanie realizované postupom zadávania zákazky z výnimky - vyhlásené osobou, ktorej verejný obstarávateľ poskytne viac ako 50% finančných prostriedkov na dodávku tovarov v zmysle Usmernenia PPA č. 8/2017, aktualizácia č. 5.

V Hlohovci, dňa 02.07.2024

Ing. Robert Čík, štatutárny zástupca

Súlad Výzvy na predkladanie ponúk (ďalej len „Výzva“) so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) potvrdzuje:

V Trnave, dňa 02.07.2024

Ing.Stanislav Rízek,

osoba poverená administráciou procesu VO

1. **Identifikácia verejného obstarávateľa**

##### Názov: Panonia Winery, s.r.o.

IČO: 51 761 742

Sídlo: Dukelská 21/21, 920 01 Hlohovec Úvodná stránka

Krajina: Slovenská republika

Kontaktná osoba: Ing. Stanislav Rízek

Telefón: 0911733111

E-mail: rizek@externeobstaravanie.sk

1. **Predmet zákazky**
   1. Predmetom zákazky je: **Nákup prihnojovača.**
   2. Predpokladaná hodnota zákazky je: 16 411,67,- EUR bez DPH.
   3. Komplexnosť zákazky a rozdelenie zákazky na časti je nasledovné: požaduje sa ponuka na celý predmet zákazky - zákazka nie je rozdelená na časti
   4. Spoločný slovník obstarávania (CPV):

16.12.00.00-2 – Brány, rozrývače, kultivátory, plečky alebo obrábače pôdy

* 1. Stručný opis predmetu zákazky a opis obstarávania: Predmetom zákazky je dodanie kultivátora s prihnojovačom. Podrobné vymedzenie predmetu zákazky je v prílohe č.1 *Opis predmetu zákazky* tejto Výzvy.
  2. Výsledkom verejného obstarávania bude zadanie zákazky na dodávku tovarov.
  3. Predmet zákazky bude financovaný z nenávratného finančného príspevku PRV a z rozpočtových prostriedkov verejného obstarávateľa.

1. **Miesto, termín a spôsob plnenia**
   1. Miestom plnenia predmetu zákazky je: prevádzka verejného obstarávateľa – Dukelská 21/21, Hlohovec.
   2. Trvanie zmluvy alebo lehota na ukončenie plnenia je 6 mesiacov.
   3. Predmet zákazky bude plnený spôsobom podľa obchodných podmienok uvedených v návrhu zmluvy v prílohe č. 3tejto Výzvy.

###### Komunikácia medzi verejným obstarávateľom a uchádzačmi/záujemcami

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
  2. Verejný obstarávateľ bude pri komunikácii s uchádzačmi, resp. záujemcami postupovať v zmysle § 20 ZVO prostredníctvom komunikačného rozhrania systému IS JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
  3. IS JOSEPHINE je na účely tohto verejného obstarávania softvér na elektronizáciu zadávania verejných zákaziek. IS JOSEPHINE je webová aplikácia na doméne https://josephine.proebiz.com.
  4. Na bezproblémové používanie IS JOSEPHINE je nutné používať jeden z podporovaných internetových prehliadačov:

a) Firefox verzia 13.0 a vyššia

b) Google Chrome

c) Microsoft Edge.

* 1. Pravidlá pre doručovanie - zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v IS JOSEPHINE považuje okamih jej odoslania v IS JOSEPHINE a to v súlade s funkcionalitou systému.
  2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie - zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
  3. Ak je odosielateľom zásielky záujemca, resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v IS JOSEPHINE v súlade s funkcionalitou systému.
  4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
  5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.

1. **Vyhotovenie ponuky**
   1. Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky v zmysle § 49 ods. 1 písm. a) ZVO a vložená do IS JOSEPHINE umiestnenom na webovej adrese <https://josephine.proebiz.com/>.
   2. Elektronická ponuka sa vloží vyplnením ponukového formulára a vložením požadovaných dokladov a dokumentov v IS JOSEPHINE umiestnenom na webovej adrese https://josephine.proebiz.com/.
   3. V predloženej ponuke prostredníctvom IS JOSEPHINE musia byť pripojené požadované naskenované doklady (odporúčaný formát je „\*.pdf“) a vyplnenie položkového elektronického formulára, ktorý zodpovedá návrhu na plnenie kritérií.
   4. Ak ponuka obsahuje dôverné informácie, uchádzač ich v ponuke viditeľne označí. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na dve desatinné miesta a vložená do IS JOSEPHINE v tejto štruktúre: cena bez DPH, sadzba DPH, cena s alebo bez DPH (pri vkladaní do systému IS JOSEPHINE označená ako „celková cena (kritérium hodnotenia)“).
   5. Po úspešnom nahraní ponuky do IS JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
   6. Ponuka uchádzača predložená po uplynutí lehoty na predkladanie ponúk sa elektronicky neotvorí.
   7. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
2. **Podmienky účasti**
   1. Uchádzač musí spĺňať nasledujúce podmienky účasti:

**Podmienky účasti týkajúce sa osobného postavenia**  1. Doklad ooprávnení uchádzača dodávať tovar, uskutočňovať stavebné práce alebo poskytovať službu.

2. Doklad o tom, že na majetok potenciálneho dodávateľa nie je vyhlásený konkurz, nie je v reštrukturalizácii, nie je v likvidácii

3. Doklad o tom, že uchádzač neporušil v predchádzajúcich 3 rokoch od vyhlásenia Výzvy na predloženie cenovej ponuky zákaz nelegálnej práce a nelegálneho zamestnávania

4. Doklad o tom, že štatutárny orgán uchádzača, člen štatutárneho orgánu, člen dozornej rady, ani prokurista nie sú právoplatne odsúdení za trestný čin podvodu, za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe, trestné činy súvisiace s terorizmom alebo spojené s teroristickými aktivitami, využívanie detskej práce alebo iných foriem obchodovania s ľuďmi).

Uchádzač môže predbežne nahradiť tieto doklady Jednotným európskym dokumentom, čestným vyhlásením alebo vyhlásením o zaregistrovaní sa v zozname hospodárskych subjektov spolu s platnou registráciou. Uchádzač vyššie požadované dokumenty **zaregistrované v informačných systémoch verejnej správy** (napr. výpis z obchodného/živnostenského registra) v súlade so zákonom č. 177/2018 o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (zákon proti byrokracii) alebo už zverejnené **nepredkladá** - uvedie iba internetovú adresu/hypertextový link, na ktorom požadované dokumenty verejne sprístupnené. Čestné vyhlásenie – vzor je uvedený v prílohe č.4 tejto Výzvy.

Uchádzač zároveň musí spĺňať podmienku účasti podľa § 32, ods.1, písm. f) – nemá uložený zákaz účasti vo verejnom obstarávaní potvrdený konečným rozhodnutím v SR alebo štáte sídla, miesta podnikania alebo obvyklého pobytu. Verejný obstarávateľ si túto skutočnosť overí nahliadnutím do Registra osôb zo zákazom, vedenom na <https://www.uvo.gov.sk/vestnik-a-zoznam-registrov/zoznam-podnikatelov-a-suvisiace-registre/register-osob-so-zakazom-490.html>.

Uchádzač zapísaný do zoznamu hospodárskych subjektov vedeného Úradom pre verejné obstarávanie, podľa § 152 zákona o verejnom obstarávaní, môže doklady požadované podľa § 32 ods. 2 zákona o verejnom obstarávaní nahradiť predložením výpisu zo zoznamu hospodárskych subjektov.

Ak si skutočnosti preukazujúce splnenie podmienok účasti osobného postavenia verejný obstarávateľ nedokáže overiť cez verejne dostupné registre, bude  úspešný uchádzač na základe žiadosti verejného obstarávateľa povinný pred podpisom zmluvy predložiť všetky doklady, ktoré predbežne nahradil čestným vyhlásením. Doklady nesmú byť staršie ako 3 mesiace od vyhlásenia výzvy na predkladanie cenovej ponuky. Ak úspešný uchádzač nedoručí doklady v stanovenej lehote, jeho ponuka nebude prijatá a ako úspešný bude vyhodnotený dodávateľ, ktorý sa umiestnil ako druhý v poradí.

Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z uvedených dokladov alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu**.**

**Podmienky účasti týkajúce sa finančného a ekonomického postavenia:**

Zoznam a krátky opis podmienok, odôvodnenie primeranosti každej určenej podmienky:

Nepožaduje sa.

**Podmienky účasti týkajúce sa technickej alebo odbornej spôsobilosti:**

Zoznam a krátky opis podmienok, odôvodnenie primeranosti každej určenej podmienky:

Nepožaduje sa.

**Ďalšie doklady a dokumenty:**

Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečovať.

**Preukázanie plnenia podmienok účasti:**

Splnenie podmienok účasti môže uchádzač preukázať predložením čestného vyhlásenia o plnení podmienok účasti alebo predložením Jednotného európskeho dokumentu (JED). V súlade s trendom a požiadavkami elektronickej komunikácie nastavenými smernicami EÚ verejný obstarávateľ pre uľahčenie vypĺňania formulára JED využíva bezplatnú webovú službu Európskej komisie poskytujúcej elektronickú verziu formulára JED-u ktorá je dostupná na stránke https://www.uvo.gov.sk/espd/.

Podrobný postup je uvedený v dokumente zverejnenom na webovom sídle úradu: [www.uvo.gov.sk/extdoc/1445/JED-prirucka\_ESPD](http://www.uvo.gov.sk/extdoc/1445/JED-prirucka_ESPD)

1. **Kritériá na vyhodnocovanie ponúk**
   1. Ponuky sa budú vyhodnocovať na základe kritéria najnižšia cena.
   2. Pravidlá pre uplatnenie a spôsob vyhodnotenia kritéria sú nasledujúce:  **cena bez DPH.**
   3. Úspešným uchádzačom sa stane uchádzač, ktorý vo svojej ponuke predloží najnižšiu cenu za predmet zákazky v EUR bez DPH. Ako druhý v poradí sa umiestni uchádzač, ktorý vo svojej ponuke predloží druhú najnižšiu cenu za predmet zákazky v EUR bez DPH atď.

###### Obsah ponuky

* 1. Uzavretosť ponuky sa zabezpečí elektronickými prostriedkami tak, aby bola zabezpečená neporušiteľnosť a integrita jednotlivých častí, ich oddeliteľnosť a samostatné sprístupnenie.. Predkladajú sa scany originálov alebo overených kópií dokumentov uvedených v bode 8.2.
  2. Ponuka musí obsahovať:
     1. identifikačné údaje uchádzača obsahujúce informácie: obchodný názov; adresa sídla uchádzača alebo miesto podnikania alebo obvyklý pobyt; meno, priezvisko a funkcia štatutárneho zástupcu (štatutárnych zástupcov) uchádzača; IČO; DIČ; IČ DPH; bankové spojenie (názov, adresa a sídlo peňažného ústavu/banky); číslo bankového účtu; kontaktné telefónne číslo; číslo faxu; email.
     2. doklady a dokumenty na preukázanie splnenia podmienok účasti (možnosť nahradiť JEDom alebo čestným vyhlásením, prípadne vyhlásením o zaregistrovaní sa v zozname hospodárskych subjektov spolu s platnou registráciou),
     3. samostatný list „Návrh uchádzača na plnenie kritérií“, t.j. vyplnený a podpísaný formulár podľa prílohy č.2 tejto Výzvy.
     4. Vyplnený a podpísaný návrh zmluvy podľa prílohy č. 3 tejto Výzvy.
     5. Vyplnená tabuľka parametrov podľa prílohy č. 1 Opis predmetu zákazky. Uchádzač je povinný predložiť aj technické listy, prípadne iné dokumenty k overeniu splnenia technických parametrov.

1. Spôsob určenia ceny
   1. Navrhovaná zmluvná cena bude uvedená v eurách (EUR).
   2. Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení:
      1. navrhovaná zmluvná cena bez DPH,
      2. sadzba DPH a výška DPH,
      3. navrhovaná zmluvná cena vrátane DPH.
   3. Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, uchádzač upozorní. Cena uchádzača, ktorý nie je platcom DPH, bude posudzovaná ako cena celkom.
   4. Uchádzačom navrhovaná cena musí zahŕňať všetky náklady spojené s plnením predmetu zákazky podľa prílohy č. 1 Opis predmetu zákazky tejto Výzvy.
   5. Uchádzač uvedie navrhovanú zmluvnú cenu v členení podľa prílohy č. 2 *Návrh na plnenie kritérií* tejto Výzvy.
   6. Ponuková cena za predmet zákazky predložená uchádzačom predstavuje celkovú cenu za predmet zákazky, ktorá obsahuje (zahŕňa) všetky náklady uchádzača potrebné k poskytnutiu predmetu zákazky.
2. Miesto a lehota na predkladanie ponúk
   1. Uchádzač predloží doklady a dokumenty preukazujúce splnenie podmienok účasti elektronickým spôsobom prostredníctvom elektronickej platformy systému JOSEPHINE ako naskenované doklady a dokumenty alebo môže predložiť naskenovaný Jednotný európsky dokument, ktorým môže nahradiť doklady na preukázanie splnenia podmienok účasti. V prípade predloženia naskenovaných dokladov a dokumentov bude verejný obstarávateľ požadovať predloženie originálov dokladov a dokumentov od úspešného uchádzača v rámci súčinnosti podľa ustanovenia § 55 ods. 1 zákona o verejnom obstarávaní.
   2. Ponuky sa predkladajú v lehote na predkladanie ponúk. Lehota na predkladanie ponúk uplynie dňa **25.07.2024 o** **10:00 hod**. Otváranie ponúk je neverejné.
3. **Doplnenie, zmena a odvolanie ponuky**
   1. Uchádzač môže predloženú ponuku dodatočne doplniť, zmeniť alebo odvolať  
      do uplynutia lehoty na predkladanie ponúk.
   2. Doplnenie alebo zmenu ponuky je možné vykonať odvolaním pôvodnej ponuky  
      na základe písomnej žiadosti uchádzača, zaslanej prostredníctvom elektronickej platformy v systéme JOSEPHINE a doručením novej ponuky v lehote na predkladanie ponúk.
4. Hodnotenie ponúk a uzavretie zmluvy

12.1 Otváranie a vyhodnocovanie ponúk je neverejné. Úspešnému uchádzačovi sa oznámi, že jeho ponuka sa prijíma. Neúspešnému uchádzačovi sa oznámi, že neuspel a dôvody neprijatia jeho ponuky.

* 1. Verejný obstarávateľ s úspešným uchádzačom uzavrie zmluvu.

1. **Pravidlá k subdodávkam**
   1. Verejný obstarávateľ pripúšťa plnenie predmetu obstarávania subdodávkami.
   2. Uchádzač zodpovedá za celé a riadne plnenie zmluvy počas celého trvania zmluvného vzťahu s Verejným obstarávateľom a to bez ohľadu na to, či uchádzač použil subdodávky alebo nie, v akom rozsahu a za akých podmienok. Verejný obstarávateľ nenesie akúkoľvek zodpovednosť voči subdodávateľom úspešného uchádzača.
   3. Verejný obstarávateľ v súlade s § 41 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov požaduje od uchádzačov, aby v ponuke uviedli:

a) podiel zákazky, ktorý majú v úmysle zadať subdodávateľom,

b) navrhovaných subdodávateľov

c) predmety subdodávok

Každý subdodávateľ musí spĺňať podmienky podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a nesmú u neho existovať dôvody na vylúčenie podľa § 40 ods. 6 písm. a) až h) a ods.7 oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť, tým nie je dotknutá zodpovednosť úspešného uchádzača alebo uchádzačov za plnenie zmluvy. Za týmto účelom vypracoval Verejný obstarávateľ odporúčaný vzor čestného vyhlásenia (Príloha č.3 tejto Výzvy), ktoré má byť súčasťou ponuky a v ktorom uchádzač uvedie, či uchádzač bude využívať subdodávky (v tom prípade vyplní ďalšie údaje uvedené v tomto vyhlásení, napr. zoznam subdodávateľov a pod.) alebo uvedie, že nebude využívať subdodávky a celé plnenie zmluvy zabezpečí sám.

* 1. Pravidlá pre zmenu subdodávateľov počas plnenia zmluvy: V prípade zmeny subdodávateľa počas trvania zmluvy medzi verejným obstarávateľom a úspešným uchádzačom je povinný úspešný uchádzač najneskôr 7 dní pred dňom, v ktorom má zmena subdodávateľa nastať oznámiť verejnému obstarávateľovi zmenu subdodávateľa a v tomto oznámení uviesť min. nasledovné:

a) podiel zákazky, ktorý majú v úmysle zadať subdodávateľom,

b) navrhovaných subdodávateľov

c) predmety subdodávok

d) doklady, preukazujúce, že každý subdodávateľ spĺňa podmienky podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a nesmú u neho existovať dôvody na vylúčenie podľa § 40 ods. 6 písm. a) až h) a ods.7 oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť.

Platí teda to, že subdodávateľ, ktorého sa týka návrh na zmenu, musí spĺňať uvedené podmienky. V prípade porušenia ktorejkoľvek z povinností týkajúcej sa subdodávateľov alebo ich zmeny má Verejný obstarávateľ právo odstúpiť od zmluvy medzi verejným obstarávateľom a úspešným uchádzačom a má nárok na zmluvnú pokutu vo výške 5% z ceny predmetu zákazky za každé porušenie ktorejkoľvek z vyššie uvedených povinností a to aj opakovane.

**Príloha č. 1**

**Opis predmetu zákazky**

Predmetom zákazky je dodanie kultivátora s prihnojovačom. Zariadenie je možné zmenou nastavenia a príslušenstva používať buď na obrábanie pôdy alebo prihnojovanie. Zariadenie musí byť pripojiteľné na bežne používané traktory.

Podrobný popis predmetu zákazky je nasledujúcich tabuľkách parametrov. V prípade, ak v súťažných podkladoch alebo výkaze výmer bude uvedený odkaz na konkrétne výrobky alebo výrobcov, môže uchádzač použiť ekvivalentné výrobky, ktoré majú rovnaké alebo lepšie technické parametre ako je požadované.

Doporučujeme predložiť aj technické listy (prípadne iné ekvivalentné dokumenty) k jednotlivým častiam

**Špecifikácia – technické parametre predmetu zákazky (vyplniť ako súčasť ponuky uchádzača, bod 8.2.5.). Do stlpca vpravo uvedie uchádzač konkrétny parameter, prípadne uvedie ano/nie:**

|  |  |  |
| --- | --- | --- |
| **Kultivátor s prihnojovačom – 1 ks** | | |
| Parameter | Požadovaná hodnota | Hodnota u ponúkaného zariadenia |
| **Kultivátor s prihnojovačom (doplniť typové označenie, názov, výrobca)** | **1 ks** |  |
| Záber základného rámu | Min. 1500-2000 mm |  |
| Trojbodový záves posuvný | ano |  |
| Kypriaca jednotka | Min. 3 ks |  |
| Krídlová radlica | Min. 3 ks |  |
| Pracovná hĺbka | Min. 600 mm |  |
| Nastaviteľné disky | Min. 2 x 4 |  |
| Plávajúci pluh pre granulát - pravý | Min. 1 ks |  |
| Plávajúci pluh pre granulát - ľavý | Min. 1 ks |  |
| Zásobník pre granulované hnojivo | Min. 1 ks |  |
| Materiál zásobníka | plast |  |
| Nastavenie dávkovania | Min. 0 – 600 kg/ha |  |
| Celková hmotnosť stroja | Min. 800 kg |  |
| Kompatibilný s otočnými diskami BRAUN | ano |  |
| Doprava, servis a montáž v cene | ano |  |

V .................., dňa..............

..................................................................

Meno a podpis osoby oprávnenej zastupovať

**Príloha č. 2**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Návrh uchádzača na plnenie kritérií**  Názov zákazky:  **Nákup prihnojovača**  Uchádzač: ........................................................................  Adresa sídla, miesta podnikania alebo pobytu: ....................................  IČO: ........................................  Štatutárny zástupca: ...................................  **Návrh na plnenie kritérií na vyhodnotenie ponúk**   |  |  |  | | --- | --- | --- | |  |  | | | Kritérium na vyhodnotenie ponúk | Najnižšia cena bez dph | | |  |  | | | Je uchádzač platiteľom DPH? | ÁNO | NIE |  |  |  |  |  |  | | --- | --- | --- | --- | --- | | **Názov položky** | **Počet ks** | **Cena/ks v € bez DPH** | **Cena/celkom v € bez DPH (kritérium)** | **Cena/celkom v € s DPH** | | **Kultivátor s prihnojovačom:** | **1** |  |  |  | |  |  |  |  |  | |

V .................., dňa..............

..................................................................

Meno a podpis osoby oprávnenej zastupovať

**Príloha č. 3**

Súčasťou súťažnej ponuky je návrh Zmluvy o dielo v zmysle obchodného zákonníka, ktorý uchádzač doplní obchodnými údajmi v zmysle súťažných podkladov a výzvy záujemcom zverejnenej na internetovej stránke verejného obstarávateľa.

**Návrh Kúpnej zmluvy č.**

**uzatvorená podľa § 409 a nasl. Obchodného zákonníka**

**medzi zmluvnými stranami**

|  |  |  |  |
| --- | --- | --- | --- |
| **Predávajúci** |  | **Kupujúci** |  |
| **Obch. meno:** | **Panonia Winery, s.r.o.** | **Obch. meno:** |  |
| Sídlo: | Dukelská 21, Hlohovec 920 01 | Sídlo: |  |
| IČO: | 51 761 742 | IČO: |  |
| IČ DPH: | SK2120790056 | IČ DPH: |  |
| Zápis v OR: | OS Trnava, odd.Sro, vl č. 42550/T | Zápis v OR: |  |
| Bank. spojenie: | Slovenská sporiteľňa, a.s. | Bank. spojenie: |  |
| Č. účtu | 5150022996/0900 | Č. účtu |  |
| IBAN | SK24 0900 0000 0051 5002 2996 | IBAN |  |
| Konajúci: | Ing. Róbert Čík | Konajúci: |  |
| Email: | obchod@golguz.sk | Email: |  |
| Tel.: | 0917 846 294 | Tel.: |  |

**Čl. I.**

**PREDMET ZMLUVY**

1. Predmetom tejto zmluvy je stanovenie podmienok, podľa ktorých sa predávajúci zaväzuje dodať kupujúcemu tovar a kupujúci sa zaväzuje zaplatiť za tovar dohodnutú kúpnu cenu, ktorá je výsledkom postupu obstarávania v zmysle usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014-2020, v znení Aktualizácie č. 5 a zároveň financované z prostriedkov EPFRV na projekt s názvom: **Kultivátor s prihnojovačom**, a to podľa nasledovnej špecifikácie:

|  |  |  |  |  |  |
| --- | --- | --- | --- | --- | --- |
| **Por.č.** | **Názov stroja** | **Typ stroja** | **ks** | **jednotková cena v € bez DPH** | **celková cena v € bez DPH** |
| 1 |  |  |  |  |  |
|  |  |  |  | **Cena bez DPH:** |  |
|  |  |  |  | **DPH:** |  |
|  |  |  |  | **Cena s DPH:** |  |

**Čl. II.**

**PLATOBNÉ PODMIENKY**

1. Kupujúci sa zaväzuje tovar prevziať a zaplatiť zaň dohodnutú kúpnu cenu v stanovenej lehote. Kúpna cena je splatná v lehote:

|  |  |
| --- | --- |
| **Platobné podmienky:** | 30 dní |

**Čl. III.**

**DODACIA LEHOTA A MIESTO PLNENIA**

1. Termín dodávky:

|  |  |
| --- | --- |
| **Termín dodávky:** | Do 6 mesiacov od podpisu Zmluvy |

1. Zmluvné strany považujú dojednanú dodaciu lehotu ako fixnú.
2. Miestom plnenia - odovzdania predmetu tejto zmluvy je:

|  |  |
| --- | --- |
| **Miesto plnenia:** | Prevádzka kupujúceho – Dukelská 21, Hlohovec |

**Čl. IV.**

**KÚPNA CENA**

1. Cenou podľa kúpnej zmluvy sa rozumie cena v mieste plnenia.
2. Cena prepravy do sídla predávajúceho je súčasťou ceny za predmet kúpy. V prípade, že miesto plnenia je iné ako sídlo predávajúceho, je predávajúci oprávnený vyfakturovať cenu prepravy do miesta plnenia.

**Čl. V.**

**NADOBUDNUTIE VLASTNÍCKEHO PRÁVA K TOVARU**

Zmluvné strany sa výslovne dohodli, v súlade s § 445 Obchod. zákonníka, že kupujúci vlastnícke právo k predmetu tejto zmluvy nadobudne až úplným zaplatením kúpnej ceny.

Kupujúci až do zaplatenia kúpnej ceny v plnej výške nie je oprávnený predmet plnenia tejto kúpnej zmluvy dať do prenájmu, predať, alebo inakším spôsobom scudziť a/alebo zaťažiť. Kupujúci nie oprávnený zaťažiť predmet tejto zmluvy záložným právom pokiaľ toto priamo nesúvisí s financovaním predmetu kúpnej zmluvy. Porušenie tejto povinnosti je dôvodom predávajúceho pre odstúpenie od zmluvy.

**Čl. VI.**

**ŠKOLENIE OBSLUHY A ZODPOVEDNOSŤ ZA VADY TOVARU**

Školenie obsluhy na vlastné náklady zabezpečí predávajúci vo svojom školiacom stredisku, kde poučí prevádzkovateľa o hlavnom nastavení stroja, bezpečnej prevádzke a správnej starostlivosti o stroj.

Predávajúci preberá záruku za akosť tovaru špecifikovaného podľa Čl.I. tejto zmluvy. Záručné podmienky na dodaný tovar sú špecifikované v Záručnom liste stroja, kde je uvedená doba a rozsah záručného krytia. Záručná doba je 24 mesiacov.

Podrobná záruka na jednotlivé časti tovaru je rozpracovaná vo všeobecných záručných podmienkach výrobcu a kupujúci bude s ňou oboznámený pri odovzdávaní stroja.

Záruka sa nevzťahuje na bežné opotrebenie predmetu plnenia, prípadne jeho časti ani príslušenstva. Záruka sa nevzťahuje na pneumatiky, nakoľko výrobcovia strojov takúto záruku neposkytujú. Predávajúci nenesie zodpovednosť za vady predmetu spôsobené výlučne kupujúcim neodborným zaobchádzaním, nesprávnou obsluhou, nedodržaním stanovených prevádzkových podmienok, alebo zanedbaním bežnej údržby, prevádzkovaním predmetu kúpy v rozpore so záručným listom a návodom na obsluhu, ktorý prevezme kupujúci spolu s predmetom kúpy a ďalšou dokumentáciou.

Predávajúci v rámci záručnej lehoty si vyhradzuje právo u kupujúceho vykonávať i neohlásené kontroly, či predmet kúpy je využívaný a prevádzkovaný v súlade s príslušnou technickou dokumentáciou. O takejto kontrole bude spísaný záznam, ktorý svojimi podpismi potvrdia zúčastnené strany. Kupujúci sa zaväzuje, že predávajúcemu takúto kontrolu vo svojich objektoch, alebo pri výkonoch v teréne umožní vykonať.

Prípadné ďalšie reklamácie si kupujúci môže uplatniť len v súlade s príslušnými ustanoveniami Obchodného zákonníka.

**Čl. VII.**

**ODSTÚPENIE OD ZMLUVY**

Predávajúci je oprávnený od tejto kúpnej zmluvy odstúpiť v prípade, že kupujúci nezaplatí kúpnu cenu riadne a včas.

Odstúpením od zmluvy, zmluva zaniká dňom keď bolo odstúpenie doručené kupujúcemu. Odstúpením od zmluvy zanikajú všetky práva a povinnosti strán vyplývajúce zo zmluvy.

Odstúpenie od zmluvy sa však nedotýka nároku predávajúceho na náhradu škody vzniknutej porušením zmluvnej povinnosti zo strany kupujúceho ani nároku predávajúceho na dohodnutú zmluvnú pokutu.

Kupujúci sa zaväzuje po doručení odstúpenia od zmluvy zo strany predávajúceho tomuto vydať predmet zmluvy v lehote 5 dní odo dňa doručenia odstúpenia.

V prípade, že predmet zmluvy kupujúci dobrovoľne nevydá predávajúcemu v stanovenej lehote, súhlasí s jeho odobratím samotným predávajúcim bez nároku na akúkoľvek náhradu škody, ktorá mu môže vzniknúť v rámci tohto odobratia. Kupujúci znáša všetky náklady spojené s odobratím stroja predávajúcim. Kupujúci zároveň dáva súhlas so zablokovaním počítačového systému predmetu kúpy zo strany predávajúceho v prípade jeho odstúpenia od zmluvy.

**Čl. VIII.**

**ZMLUVNÉ POKUTY**

Predávajúci a kupujúci sa dohodli na právne vymáhateľnej sankcii kupujúceho voči predávajúcemu za neplnenie predmetu zmluvy riadne a včas a to vo forme zmluvnej pokuty vo výške 0,05% zo zmluvnej ceny za každý začatý deň omeškania.

V prípade omeškania kupujúceho so zaplatením kúpnej ceny za dodaný tovar, uhradí kupujúci predávajúcemu úroky z omeškania vo výške 0,05 % z nezaplatenej čiastky za každý deň omeškania kupujúceho až do zaplatenia dlžnej sumy.

Zúčastnené strany považujú dohodnutú zmluvnú pokutu za primeranú a to aj s poukazom na druh dodávaného tovaru.

**Čl. IX.**

**NEBEZPEĆENSTVO ŠKODY NA TOVARE**

Zmluvné strany v súlade s paragrafom 459 Obch. zákonníka sa dohodli, že nebezpečenstvo škody na tovare prechádza na kupujúceho po splnení dodávky tovaru, t.j. po prevzatí v mieste plnenia.

**Čl. X.**

**ZÁVEREČNÉ USTANOVENIA**

Pri odovzdaní predmetu kúpy sa spíše odovzdávací protokol, v ktorom sa bude konštatovať stav preberaného tovaru kúpy, najmä z hľadiska jeho úplnosti, technických a kvalitatívnych ukazovateľov tak, ako boli dohodnuté v tejto zmluve.

Technická dokumentácia vzťahujúca sa k predmetu plnenia (Návod na obsluhu stroja, Záručný list, sprievodná dokumentácia a pod.) sa odovzdá kupujúcemu pri odovzdaní predmetu kúpy.

Táto zmluva môže byť menená alebo doplnená na základe vzájomnej dohody zmluvných strán, pričom takýto úkon musí mať písomnú formu.

V ostatnom, čo nie je upravené touto zmluvou, platia príslušné ustanovenia Obchodného zákonníka.

Zmluvné strany sa v zmysle § 3 a § 4 ods.1 zákona č. 244/2002 Z. z. o rozhodcovskom konaní v znení neskorších právnych predpisov dohodli, že všetky spory, ktoré medzi nimi vznikli alebo ktoré medzi nimi vzniknú z tejto zmluvy alebo v súvislosti s ňou, vrátane sporov o jej platnosť, výklad alebo zrušenie, sa budú prejednávať a rozhodovať v rozhodcovskom konaní pred Arbitrážnym súdom - stálym rozhodcovským súdom zriadenom Slovenskou poľnohospodárskou a potravinárskou komorou, Záhradnícka 21, 811 07  Bratislava - Staré Mesto, IČO: 31826253, a to za podmienok a podľa pravidiel vymedzených Štatútom Arbitrážneho súdu a Rokovacím poriadkom Arbitrážneho súdu. Spor je oprávnený rozhodnúť jediný rozhodca, ktorého je oprávnené menovať Predsedníctvo Arbitrážneho súdu. Strany sa zaväzujú podrobiť rozhodnutiu tohto súdu a jeho rozhodnutie bude pre strany konečné, záväzné a vykonateľné. Zmluvné strany sa dohodli, že v zmysle ust. § 22a zákona č. 244/2002 Z. z. o rozhodcovskom konaní v znení neskorších právnych predpisov môže Arbitrážny súd na návrh účastníka rozhodcovského konania nariadiť predbežné opatrenie aj bez vyjadrenia druhého účastníka rozhodcovského konania.

Písomnosti sa doručujú na adresu uvedenú v tejto zmluve alebo na poslednú známu adresu a považujú sa za doručené dňom prevzatia, odopretia zásielku prevziať alebo uplynutím odbernej lehoty. Zmluvné strany sa zaväzujú bezodkladne oznámiť druhej zmluvnej strane akúkoľvek zmenu svojich kontaktných údajov.

Predávajúci a kupujúci sa dohodli, že môžu byť osobné údaje týkajúce sa kupujúceho zhromažďované a spracovávané predávajúcim za účelom ďalších inštrukcií a konzultácií týkajúcich sa výrobkov, náhradných súčiastok a služieb. Predávajúci sa zaväzuje, že bude konať v zhode s príslušnými zákonmi o ochrane osobných údajov. Kupujúci svojim podpisom súhlasí s vyššie uvedenými podmienkami, pričom tento súhlas môže byť kedykoľvek zrušený a to s okamžitou účinnosťou.

Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere..

Zmluva nadobudne účinnosť podpísaním zmluvnými stranami. Táto zmluva bola vyhotovená v štyroch exemplároch, z ktorých dva dostane kupujúci a dva predávajúci.

Táto zmluva bola účastníkmi prečítaná a nakoľko vyjadruje ich slobodnú a vážnu vôľu, ktorá nebola a ani nie je obmedzená, rozhodli sa na znak súhlasu túto zmluvu vlastnoručne podpísať.

V ................, dňa: V ........................, dňa:

............................................... .................................................

predávajúci kupujúci

Príloha č.1 Kúpnej zmluvy – špecifikácia predmetu zmluvy a jednotkové ceny

**Príloha č. 4**

**ČESTNÉ VYHLÁSENIE UCHÁDZAČA,**

**že spĺňa všetky požadované podmienky účasti**

Uchádzač:........................................................,so sídlom ..........................................................., IČO: .................. týmto čestne vyhlasuje, že **spĺňa všetky požadované podmienky účasti určené verejným obstarávateľom, a že poskytne verejnému obstarávateľlovi na požiadanie doklady ktoré čestným vyhlásením nahradil** v  zákazke z výnimky na dodávku tovarov:

**„Nákup prihnojovača“**

vyhlásenej verejným obstarávateľom : Panonia Winery, s.r.o.

Zároveň vyhlasujem, že som si vedomý následkov nepravdivého čestného vyhlásenia.

V ........................, dňa............................

...................................................................................

meno, priezvisko a podpis oprávneného zástupcu

(príp. viacerých zástupcov) uchádzača